**POROTALOUDEN TULEVAISUUSTYÖRYHMÄ**

2. kokous

**AIKA** 26.1.2022

**PAIKKA** Teams-kokous

**PAIKALLA** Tapani Sirviö MMM, puheenjohtaja

 Hannu Linjakumpu Lapin ELY-keskus, varapuheenjohtaja

 Mika Kavakka Paliskuntain yhdistys

 Tiina Sanila-Aikio Paliskuntain yhdistys

 Anne Ollila Paliskuntain yhdistys

 Asko Länsman Saamelaiskäräjät

 Risto Ruuska Lapin aluehallintovirasto

Katja Holmala Luonnonvarakeskus (13-15:09 kohta 5.)

Samuli Myllymäki Metsähallitus

Markku Karjalainen MTK-Pohjois-Suomi

Riku Lumiaro Suomen luonnonsuojeluliitto

Sirpa Rasmus Lapin yliopisto/Arktinen keskus

Marja Anttonen Paliskuntain yhdistys, sihteeri

Päivi Kainulainen Lapin ELY-keskus, sihteeri

**MUISTIO**

1. **Kokouksen avaus ja läsnäolijoiden toteaminen**

Puheenjohtaja avasi kokouksen klo 13:00. Riku Lumiaro, Asko Länsman ja Samuli Myllymäki esittäytyivät, jonka jälkeen siirryttiin kohtaan 4.

1. **Asialistan hyväksyminen**
2. **19.11.2021 kokouksen muistion hyväksyminen**
3. **Porolaidunten hoito- ja käyttösuunnitelma**

Mika Kavakka esitteli alatyöryhmän kokoamia asiakokonaisuuksia (liite 1).

Alatyöryhmä voi vielä kokoontua niin halutessaan. Anttonen jatkovalmistelee hoito- ja käyttösuunnitelman tekstiä, johon tulee nykytilan kuvaus ja muutostarpeet. Asiaan palataan myöhemmissä kokouksissa.

Keskustelussa todettiin mm. seuraavaa:

Alatyöryhmä on tehnyt hyvän pohjan keskustelulle. Seurantaindikaattoreiden luominen on tärkeää. Kuudennen toimenpiteen luomista tulee harkita ja se tulisi määritellä.

Hoito- ja käyttösuunnitelmien tavoitteista ja tahtotilasta tulisi vielä jatkaa keskustelua sekä HKS:n suhteesta mm. muuhun maankäyttöön ja ilmastonmuutokseen. Paliskuntien tulee saada näistä riittävästi tietoa, jotta asiakokonaisuudet voidaan ottaa huomioon hoito- ja käyttösuunnitelmien laadinnassa.

Johtavatko toimenpiteet laidunten paranemiseen tai elpymiseen? Vaihtoehdoksi esitettiin porotalouden kokonaisuudistusta, poronhoitoalueen siirtoa ja tukien irrottamista poroluvusta. Toimenpiteitä tulisi tehdä monimuotoisuuden kadon hillitsemiseksi.

Prosessista tulee luoda selkeä ja läpinäkyvä. Seurannan toteuttamista ja vaikuttavuuden havainnointia tulee miettiä tarkkaan. Toimenpiteet koskevat vain poronhoidon suorittamia toimenpiteitä, muuhun maankäyttöön niillä ei voida vaikuttaa. Toimenpiteet pohjautuvat Luonnonvarakeskuksen raporttiin.

Prosessi voi johtaa positiiviseen sertifiointiin ja nostaa poronhoidon imagoa. Hoito- ja käyttösuunnitelmissa tulee arvioida toimia myös viljelysvahinkojen näkökulmasta.

Kokouksessa pidettiin tauko klo 14:33-14:45.

1. **Porotalouden kannattavuus**

Jukka Tauriainen esitteli kannattavuuskirjanpitotietoja (liite 2). Katsaus merkittiin tiedoksi. Työryhmä tulee keskustelemaan ja vertailemaan eloporotukea/ teurastukea toimikautensa aikana.

1. **Esitys seuraavien kokousten ajankohdista**

16.2.2022 klo 13-15

23.3.2022 klo 9-11

28.4.2022 klo 9-11

20.5.2022 klo 13-15

9.6.2022 klo 9-11

Seuraavassa kokouksessa käsitellään ilmastoasioita, joihin alustaa Rasmus ja Lumiaro. Paliskuntain yhdistys pitää esityksen elinkeinon nykytilasta. Seuraavassa kokouksessa käydään keskustelua porovahinkolain tulevista kehittämispoluista ja -mahdollisuuksista.

1. **Muut asiat**

Poro- ja kalapäivät järjestetään Inarissa 24.8.2022.

1. **Kokouksen päättäminen**

Puheenjohtaja päätti kokouksen klo 15:38.